Diari Oficial de la Generalitat Valenciana


Sumari del DOGV 8183, del 04-12-2017 (2017/9844)

RESOLUCIÓ de 2 de novembre de 2017, de la Conselleria d'Educació, Investigació, Cultura i Esport, per la qual s'accepta la donació de l'obra Retrat de María Dolores Valero de Palma Morand, filla dels marquesos de Valero de Palma (1925), de Ramon Stolz Viciano, amb destinació al Museu de Belles Arts de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9844


Data del document
:   02-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 2 de novembre de 2017, de la Conselleria d'Educació, Investigació, Cultura i Esport, per la qual s'accepta la donació de l'obra Retrat de María Dolores Valero de Palma Morand, filla dels marquesos de Valero de Palma (1925), de Ramon Stolz Viciano, amb destinació al Museu de Belles Arts de València. [2017/9844]  
  
Vista l'oferta de donació de l'obra de Ramon Stolz Viciano que s'indica a continuació, presentada davant del Museu de Belles Arts de València per Antonio Barro Ordovás, per si mateix i en representació de Juan Pablo Barro Ordovás, en data 25 de juliol de 2016 i 29 de maig de 2017:  
Retrat de María Dolores Valero de Palma Morand, filla dels marquesos de Valero de Palma (1925).  
Vista la declaració responsable d'Antonio Barro Ordovás i Juan Pablo Barro Ordovás per la qual constaten que l'obra oferida en donació és de la seua propietat i està lliure de càrregues o altres gravàmens.  
Vist l'informe emés pel tècnic d'art valencià David Gimilio Sanz, de data 27 d'octubre de 2016, de valoració artística i d'interés per al Museu.  
Vist l'informe de valoració econòmica del director del Museu, José Ignacio Casar Pinazo, de data 29 d'agost de 2017, pel qual el seu valor s'estima en 5.000 euros.  
Vista l'acta de la reunió del Patronat del Museu de Belles Arts de València de 28 de novembre de 2016, per la qual es dóna el vistiplau a la donació d'aquesta obra per a formar part de la col·lecció estable del Museu de Belles Arts de València.  
  
Fent ús de les competències que m'atorga l'article 43.5 de la Llei 14/2003, de patrimoni de la Generalitat Valenciana, i de les atribucions conferides per mitjà de la Llei 5/1983, de 30 de desembre, del Consell, i atenent el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell, modificat pel Decret 73/2016, de 10 de juny, del Consell (DOCV 7806), resolc:  
  
Primer  
Acceptar l'oferta de donació de l'obra Retrat de María Dolores Valero de Palma Morand, filla dels marquesos de Valero de Palma (1925), oli sobre tela, 190 x 110 cm, de l'autor Ramón Stolz Viciano, que efectuen Antonio Barro Ordovás i Juan Pablo Barro Ordovás, com a propietaris d'aquesta obra.  
  
Segon  
Que l'obra donada passe a formar part del patrimoni cultural valencià i quede depositada al Museu de Belles Arts de València per a la seua exhibició pública.  
De conformitat amb el que estableixen els articles 112 i 114 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
València, 2 de novembre de 2017. El conseller d'Educació, Investigació, Cultura i Esport: Vicent Marzà Ibáñez.